Fólksflutningar eru fréttnæmt efni og þá sérstaklega flutningar einstaklinga til Íslands frá öðrum löndum. Frekar en að fagna fjölbreyttum nýjum Íslendingum óttast mörg að þetta fólk verði byrði á samfélaginu og muni lifa á spenanum, eins og svo oft er komið til orða.

En á þessi ótti sér stoð í raunveruleikanum? Skoðum vinnumarkaðsgögn Eurostat.

Á myndum 1 og 2 sjáum við hlutfall vinnandi annarsvegar og þátttöku á vinnumarkaði hins vegar fyrir innflytjendur í ýmsum löndum Evrópu. Hlutfall vinnandi er skilgreint sem hlutfall fólks á aldrinum 20 – 64 ára með atvinnu, en þátttaka á atvinnumarkaði sem hlutfall fólks á aldrinum 20 – 64 ára sem er á vinnumarkaðinum, með vinnu eða í leit að vinnu. Við sjáum að hlutföllin hafa mælst í hæstu hæðum hér á Íslandi frá upphafi 2021, en gögn Eurostat ná til júlí 2022.

Á myndum 3 og 4 sjáum við svo samanburð þessara hlutfalla við sömu stærðir fyrir innlent vinnuafl í júlí 2022. Hlutfall vinnandi er lægra hjá innflytjendum á Íslandi og í flestum öðrum löndum, en hlutfall vinnandi innflytjenda á Íslandi er þó hærra en sama hlutfall hjá innlendum einstakling m.a. í Noregi, Danmörku og Finnlandi. Þessu er hins vegar öfugt farið á Íslandi þegar við lítum á þátttöku á vinnumarkaði. Á mynd 4 sjáum við að hlutfallið er hærra meðal innflytjenda á Íslandi. Raunar á þetta við um fimm löndin með hæsta hlutfallið meðal innflytjenda: Ísland, Portúgal, Írland, Slóveníu og Pólland.

Hafandi skoðað gögnin getum við því sagt að það sé í fjarri lagi að innflytjendur séu byrði sem lifir á spena ríkisins.