**Atvinnuþáttaka erlendra ríkisborgara**

Fólksflutningar eru fréttnæmt efni og þá sérstaklega flutningar einstaklinga til Íslands frá öðrum löndum. Frekar en að fagna fjölbreyttari flóru Íslendinga óttast mörg að þetta fólk verði byrði á samfélaginu og muni lifa á spena ríkisins, eins og svo oft er komist að orði.

En á þessi ótti sér stoð í raunveruleikanum? Skoðum vinnumarkaðsgögn Hagstofu Evrópusambandsins, Eurostat.

Á myndum 1 og 2 sjáum við ársfjórðungsleg gögn um hlutfall vinnandi annarsvegar og þátttöku á vinnumarkaði hins vegar fyrir innflytjendur í ýmsum löndum Evrópu frá janúar 1998 til júlí 2022.[[1]](#footnote-1) Hlutfall vinnandi er skilgreint sem hlutfall fólks á aldrinum 20 til 64 ára með atvinnu og þátttaka á atvinnumarkaði er skilgreind sem hlutfall fólks á aldrinum 20 til 64 ára sem er á vinnumarkaðinum með vinnu eða í leit að vinnu. Munurinn á milli þessara hlutfalla er að hin síðari telur með einstaklinga sem eru í virkri atvinnuleit.

Á myndunum sést að hlutföllin eru og hafa verið áberandi hæst hér á Íslandi stóran hluta tímabilsins. Á mynd 1 eru áberandi niðursveiflur í fjármálahruninu 2008 og COVID-19 faraldrinum sem bendir til að slíkar niðursveiflur bitna mikið á hlutfalli vinnandi meðal erlendra ríkisborgara hér á landi. Á mynd 2 er hlutfallið mun stöðugra þótt niðursveiflurnar sjást samt sem áður.

Á myndum 3 og 4 sjáum við samanburð þessara hlutfalla við sömu stærðir fyrir innlent vinnuafl í júlí 2022. Á myndunum táknar kassi hlutfallið meðal einstaklinga með innlent ríkisfang og hringur meðal aðra.

Hlutfall vinnandi sem má sjá á mynd 3, er lægra hjá innflytjendum á Íslandi en hjá þeim sem eru ekki innflytjendur eins og í flestum öðrum löndum. Hlutfall vinnandi innflytjenda á Íslandi er þó hærra en sama hlutfall hjá innlendum einstaklinga m.a. í Noregi, Danmörku og Finnlandi.

Þessu er hins vegar öfugt farið á Íslandi þegar við lítum á þátttöku á vinnumarkaði. Á mynd 4 sjáum við að hlutfallið er hærra meðal innflytjenda á Íslandi. Raunar á þetta við um fimm löndin með hæsta hlutfallið meðal innflytjenda: Ísland, Portúgal, Írland, Slóveníu og Pólland.

Út frá þessum upplýsingum er erfitt að halda því fram að innflytjendur eru byrgði á íslenskt samfélag. Fremur benda þessi gögn til þess að innflytjendur skapa mikil verðmæti með hárri atvinnuþáttöku sem er í raun hæst meðal Evrópuþjóða.

1. Gráu línurnar á myndunum sýna þróunina í öðrum ríkjum sem talin eru upp á myndum 3 og 4 [↑](#footnote-ref-1)