Fólksflutningar eru fréttnæmt efni og þá sérstaklega flutningar einstaklinga til Íslands frá öðrum löndum. Frekar en að fagna fjölbreyttum nýjum Íslendingum óttast mörg að þetta fólk verði byrði á samfélaginu og muni lifa á spenanum, eins og svo oft er komið til orða.

En á þessi ótti sér stoð í raunveruleikanum?

Á myndum 1 og 2 sjáum við hlutfall vinnandi annarsvegar og þátttöku á vinnumarkaði hins vegar fyrir innflytjendur í ýmsum löndum Evrópu. Hlutfall vinnandi er skilgreint sem hlutfall fólks á vinnumarkaði sem er með vinnu, sem sagt 1 – atvinnuleysu. Þátttaka á atvinnumarkaði er hér hlutfall fólks á aldrinum 20 – 64 ára sem er á vinnumarkaðinum, með vinnu eða í leit að vinnu. Við sjáum að hlutföllin hafa mælst í hæstu hæðum hér á Íslandi frá upphafi 2021, en gögn Eurostat ná til júlí 2022.